**CONVENI DE COOPERACIÓ EDUCATIVA PER A LA REALITZACIÓ DE PRÀCTIQUES ACADÈMIQUES EXTERNES EN ENTITATS COL·LABORADORES**

Reunits, d’ una banda, el **Sr**. **Sebastià Olivella, director de l’Escola Tècnica Superior d’Enginyers de Camins, Canals i Ports de Barcelona,** en nom i representació de la Universitat Politècnica de Catalunya (UPC), amb NIF Q0818003F i domicili a Jordi Girona, 31, 08034 de Barcelona, per delegació del rector, en virtut de la Resolució 140/2012, de 30 de gener (DOGC 6084 de 9 de març).

De l’altra el Sr./Sra. **Nom i cognoms** , que actua com a representant legal de l’entitat col·laboradora **Empresa / Entitat** amb NIF: **NIF** i domicili a  **Carrer, número, pis, codi postal i població**, telèfon **Telèfon** i adreça electrònica **Adreça electrònica**.

I, de l’altra el Sr./Sra. **Nom i cognoms** amb DNI: **DNI**, i domicili a **Carrer, número, pis, codi postal, població** , telèfon **Telèfon** i adreça electrònica **Adreça electrònica**, matriculat/da als estudis de **Trieu la titulació**

Les parts es reconeixen la capacitat legal necessària per a formalitzar aquest conveni i,

**MANIFESTEN**

Que, en el marc del Reial decret 1707/2011, de 18 de novembre (BOE 297 de 10 de desembre), pel qual es regulen les pràctiques acadèmiques externes dels estudiants universitaris, subscriuen aquest document i

**ACORDEN**

**Primer**. L'objecte d'aquest conveni és establir el marc regulador de les relacions entre l’estudiant/a, l’entitat col·laboradora i la universitat, en el qual s'han de desenvolupar les pràctiques acadèmiques externes. L'estudiant/a ha de desenvolupar aquestes pràctiques externes de conformitat amb el projecte formatiu detallat a l'annex 1 d'aquest conveni, en el qual s'inclouen els objectius educatius i les activitats que cal desenvolupar.

**Segon:** L’estudiant/a que participa en aquest conveni ha estat seleccionat i compleix els requisits establerts en el Reial Decret 1707/2011, la Normativa de pràctiques acadèmiques externes de la UPC (Aprovada pel Consell de Govern de 2 de maig de 2012), i les normatives pròpies del seu centre docent. Aquests documents es poden trobar a la pàgina web http://www.upc.edu/cce

**Tercer**. El nombre total d'hores de dedicació de l'estada de pràctiques externes és de **Nombre total d’hores**, segons l’article 5.2 del Reial decret 1707/2011, realitzades en el període comprès entre **Data inici** i **Data final \*** i amb horari previst entre les **Hora entrada** i les **Hora sortida** hores i es realitzaran a **Població**

S’estableix un ajut a l’estudi de **Mínim: Grau 7€ / Màster 9 €** euros l’hora, que la entitat col·laboradora abonarà directament a l’estudiant/a, en mensualitats de **Import mensual** euros, per un import total de **Import total** euros. Aquestes quantitats estan sotmeses a una retenció mínima del 2% d’IRPF, de conformitat amb el Reial decret 439/2007, de 30 de març.

Els drets i deures de l’estudiant/a son els establerts a l’article 9 del Reial decret 1707/2011.

L'estudiant/a es compromet a incorporar-se a l'entitat col·laboradora en la data inicial acordada, a complir els horaris previstos i a respectar les normes fixades per l'entitat col·laboradora, així com a mantenir amb la persona tutora la relació necessària per a aconseguir el desenvolupament de l'estada de pràctiques.

Així mateix, l'estudiant/a es compromet a tractar amb absoluta confidencialitat la informació interna de l'entitat col·laboradora on desenvolupa l'estada de pràctiques i a guardar secret professional sobre les seves activitats, tant durant l'estada com un cop l'hagi finalitzat.

El calendari i l'horari previstos per a la realització de la practica han de ser compatibles amb l'activitat acadèmica, formativa i de representació i participació de l'estudiant/a a la Universitat.

L’estudiant/a té dret al règim de permisos següent:

1. Per exàmens, ja siguin parcials o finals. L’estudiant/a té permís tot el dia en que té lloc l’examen.
2. Per tutoria. L’estudiant/a té permís les hores indispensables per a la tutoria.
3. Per presentació de treballs acadèmics. L'estudiant/a té permís les hores indispensables per a la presentació deis treballs acadèmics.
4. Per la representació i la participació en els òrgans de govern i de representació de la Universitat. L'estudiant/a té permís les hores indispensables per a la celebració de les sessions i per a participar en els processos electorals que corresponguin.
5. Per visita mèdica. L'estudiant/a té permís les hores indispensables per assistir a la visita mèdica.

L'estudiant/a ha d'informar l'entitat col·laboradora amb prou antelació d'aquelles absències que siguin previsibles i ha de presentar els justificants corresponents.

Una vegada finalitzada l’estada en pràctiques, l’estudiant/a ha d’elaborar una memòria final i presentar-la d’acord amb els procediments i calendaris establerts pel seu centre docent.

Així mateix, l'estudiant/a té dret a obtenir un informe de l'entitat col·laboradora on ha dut a terme l’estada de pràctiques amb menció expressa de l'activitat desenvolupada, la durada i el rendiment, tal com es preveu a l'article 9.1 del Reial decret 1707/2011.

L'estudiant té dret a la propietat intel·lectual i industrial de les tasques, investigacions realitzades o resultats obtinguts en els termes establerts a la legislació reguladora de la matèria i a rebre, per part de l'entitat col·laboradora, informació de la normativa de seguretat iprevenció de riscos laborals.

**Quart.** L’entitat col·laboradora ha d’abonar a la UPC, en concepte de fons per cobrir el manteniment del servei i els seus costos de gestió, la quantitat de **Import UPC** euros corresponents al 15,70% sobre el total aportat com a ajut a l’estudi a l’estudiant, als quals s’haurà d’afegir l’IVA corresponent.

Si la factura ha d’incloure alguna referència o número de comanda, per a la gestió interna de l’entitat col·laboradora, s’ha d’informar a continuació: **Referència o comanda factura**

**Cinquè.** L'entitat col·laboradora designa com a persona tutor/a al Sr./Sra. **Nom i cognoms tutor/a** amb DNI **DNI** , i adreça electrònica **Adreça electrònica** , que ha de vetllar per la formació de l'estudiant i pel compliment del pla de treball, segons el projecte formatiu, aprovat per la Comissió de Relacions Universitat - Empresa.

La persona tutora designada per l'entitat col·laboradora tindrà els drets i els deures recollits a l'article 11 del Reial decret 1707/2011. Així mateix, s'ha de coordinar amb la persona tutora interna designada per la Universitat segons el procediment establert.

L’entitat col·laboradora es compromet a informar l'estudiant de l'organització iel funcionament de l'entitat i de la normativa d’interès, especialment la relativa a seguretat i riscos laborals.

L’entitat col·laboradora es compromet, expressament, a tractar les dades de l’estudiant d’acord amb la normativa reguladora de les dades de caràcter personal i facilitar a l’estudiant les dades necessàries per tal que pugui exercir els drets d’accés, rectificació, cancel·lació i oposició.

En el cas que la persona tutora interna de la Universitat i la persona tutora designada per l'entitat col·laboradora acordin la necessitat d'un informe intermedi, la persona tutora designada per l'entitat col·laboradora l'ha d’elaborar d’acord amb els procediments i calendaris establerts pel centre docent de l’estudiant.

De conformitat amb l’article 13 del Reial Decret 1707/2011 una vegada finalitzada l’estada de pràctiques, la persona tutora de l’entitat col·laboradora ha d’elaborar un informe final i presentar-lo d’acord amb els procediments i calendaris establerts pel centre docent de l’estudiant.

Com a reconeixement institucional de la tasca deis tutors nomenats per l'entitat col·laboradora, la Universitat Politècnica de Catalunya determina quins serveis i beneficis els ofereix, i ho fa en les mateixes condicions que les deis altres membres de la comunitat universitària. Amb aquesta finalitat, a petició de la persona interessada i d'acord amb el procediment que la Universitat Politècnica de Catalunya estableixi, s’emetrà un certificat individual a la persona tutora externa de pràctiques.

Les dades personals de la persona designada com a tutor o tutora de l'entitat col·laboradora formaran part d'un fitxer de la Universitat Politècnica de Catalunya, amb la finalitat de gestionar el desenvolupament de l'objecte d'aquest conveni i fer el seguiment de l'evolució deis estudiants. De conformitat amb la legislació vigent en matèria de protecció de dades de caràcter personal, les persones designades com a tutors poden exercir els drets d'accés, rectificació, cancel·lació i oposició davant la Secretaria General de la Universitat Politècnica de Catalunya.

**Sisè.** La Universitat Politècnica de Catalunya designa com a persona tutor/a al Sr./Sra amb DNI , i adreça electrònica que ha de vetllar pel normal desenvolupament del Projecte Formatiu, així com portar a terme el procés avaluador de les pràctiques de l’estudiant tutelat d’acord amb el que s’estableix a l’article 15 del Reial decret 1707/2011.

La persona tutora designada per la Universitat Politècnica de Catalunya tindrà els drets i els deures recollits a l'article 12 del Reial decret 1707/2011. Així mateix, s'ha de coordinar amb la persona tutora designada per l’entitat col·laboradora segons el procediment establert.

Un cop finalitzada la pràctica el centre docent emetrà un document acreditatiu de la realització de la mateixa, en els termes establerts a l’article 17 del Reial Decret 1707/2011.

**Setè.** La realització de l'estada de pràctiques no suposa l'assumpció per a les parts d'obligacions més enllà de les estrictament establertes en aquest document, i en cap cas no implica l’existència de relació laboral entre l'estudiant/a i l'entitat col·laboradora, tal com s'estableix a l'article 2.3 del Reial decret 1707/2011.

**Vuitè.**. De conformitat amb l’article 7 de Reial Decret 1707/2011, en la data de subscripció d’aquest conveni l’estudiant acredita que té subscrita una pòlissa d’assegurança d’accidents i de responsabilitat civil.

L’assegurança escolar cobrirà les contingències dels/de les estudiants/es que segueixen els convenis de cooperació educativa en les condicions que s’estableixen a les disposicions legals que les regulen. Si l’estudiant/a no és beneficiari d’aquesta assegurança quedarà obligat/da a contractar-ne una

**Novè**. En qualsevol moment, si hi ha causes que ho justifiquen, es podrà rescindir aquest conveni per iniciativa de qualsevol de les parts.

En tot cas, aquest conveni quedarà rescindit en el moment que l’estudiant/a finalitzi els seus estudis.

**Desè**. D’acord amb la Llei Orgànica 15/1999, de Protecció de Dades de Caràcter Personal (LOPD), i l’altra normativa de desenvolupament, les dades de caràcter personal a les que tingui accés qualsevol de les parts no podran ser aplicades o utilitzades per aquells amb fins diferents als previstos en aquest conveni, ni cedides de cap manera a altres persones o entitats, ni tan sols per a la seva conservació.

**Onzè**. D’acord amb la Disposició Addicional primera del Reial Decret 1707/2011 no seran aplicables els mecanismes d’inclusió en el Règim General de la Seguretat Social, contemplats en el Reial Decret 1493/2011.

**Dotzè**. Aquest conveni se subscriu a l'empar del que disposa el Reial decret 1707/2011, de 18 de novembre, pel qual es regulen les pràctiques externes deis estudiants universitaris, el qual queda sotmès en totes les seves estipulacions.

**Tretzè**. Qualsevol controvèrsia que pugui sorgir de l'aplicació, interpretació o execució d'aquest conveni s'ha de resoldre de mutu acord entre les parts. Si això no és possible, les parts renuncien al seu propi fur i es sotmeten als jutjats i tribunals de Barcelona.

**Catorzè**. Per garantir-ne la validesa, tots els convenis han d'estar signats per les persones interessades i segellats per la Universitat i per l'entitat col·laboradora.

I, perquè així consti, les parts signen aquest document, per triplicat i en la data assenyalada.

Per la Universitat Politècnica de Catalunya Per l’estudiant/a Per l’entitat col·laboradora

(Signatura i segell) (Signatura) (Signatura i segell)

Barcelona, **Data signatura**.